CELEX: C2004/262/13
Language: et
Date: 2004-10-23 00:00:00
Title: Euroopa Kohtu otsus (esimene koda) 9. september 2004 kohtuasjas C-417/02: Euroopa Ühenduste Komisjon versus Kreeka Vabariik (Liikmesriigi kohustuste rikkumine — Direktiiv 85/384/EMÜ — Arhitekti diplomite tunnustamine — Kreeka tehnikakoja (Technico Epimelitirio Elladas) juures registreerimise menetlus — Kohustus esitada dokument, mis tõendab, et asjakohane kvalifikatsiooni tõendav dokument kuulub vastastikuse diplomite tunnustamise korra alla)

23.10.2004   
            
            
               ET
            
            
               Euroopa Liidu Teataja
            
            
               C 262/7
            
         
      EUROOPA KOHTU OTSUS
   
   (esimene koda)
   9. september 2004
   kohtuasjas C-417/02: Euroopa Ühenduste Komisjon versus Kreeka Vabariik (1)
   
   (Liikmesriigi kohustuste rikkumine - Direktiiv 85/384/EMÜ - Arhitekti diplomite tunnustamine - Kreeka tehnikakoja (Technico Epimelitirio Elladas) juures registreerimise menetlus - Kohustus esitada dokument, mis tõendab, et asjakohane kvalifikatsiooni tõendav dokument kuulub vastastikuse diplomite tunnustamise korra alla)
   (2004/C 262/13)
   Kohtumenetluse keel: kreeka
   Kohtuasjas C-417/02: Euroopa Ühenduste Komisjon (esindaja M. Patakia) versus Kreeka Vabariik (esindaja E. Skandalou), mille esemeks on 19. novembril 2002 EÜ asutamislepingu artikli 226 alusel esitatud liikmesriigi kohustuste rikkumise hagi, on Euroopa Kohus (esimene koda), koosseisus: koja esimees P. Jann ja kohtunikud A. Rosas, S. von Bahr, K. Lenaerts, K. Schiemann (ettekandja); kohtujurist J. Kokott, kohtusekretär vanemametnik L. Hewlett, 9. septembril 2004 teinud otsuse, mille resolutiivosa on järgmine:
   
               1)
            
            
               Kuna Kreeka Vabariik on võtnud vastu ja jätnud jõusse presidendi 22. märtsi 1993. aasta dekreedi nr 107/1993 artikli 3 lõike 1 punkti c sätted, ning on aktsepteerinud seda, et Technico Epimelitirio Elladas (Kreeka tehnikakoda), mille juures registreerimine on Kreekas arhitekti ameti pidamiseks kohustuslik, vaatab suure viivitusega läbi taotlusi, mille on esitanud ühenduse kodanikud, kellel on välismaine diplom, mida nõukogu 10. juuni 1985. aasta direktiivi 85/384/EMÜ diplomite, tunnistuste ja muude arhitektuurialast kvalifikatsiooni tõendavate dokumentide vastastikuse tunnustamise ning asutamisõiguse ja teenuste osutamise vabaduse tulemusliku rakendamise hõlbustamiseks võetavate meetmete kohta kohaselt peab tunnustama, on Kreeka Vabariik rikkunud nimetatud direktiivist tulenevaid kohustusi.
            
         
               2)
            
            
               Kohtukulud jätta Kreeka Vabariigi kanda.
            
         
      (1)  EÜT C 19, 25.1.2003.